บัวหลวงชูปล่อยกู้รายใหญ่
นายชาญศักดิ์ เฟื่องฟู กรรมการรองผู้จัดการใหญ่ ธนาคารกรุงเทพ กล่าวว่า ปีนี้ธนาคารขยายสินเชื่อลูกค้ารายใหญ่เกินเป้าหมายเติบโต 8% จากเป้าหมายเดิม 6% เนื่องจากลูกค้าที่วางแผนลงทุนก่อนน้ำท่วมได้กลับมาลงทุน ซึ่งเป็นแผนธุรกิจเดิมที่เตรียมไว้นานแล้ว
15 ธ.ค. 2555

นายชาญศักดิ์ เฟื่องฟู กรรมการรองผู้จัดการใหญ่ ธนาคารกรุงเทพ กล่าวว่า ปีนี้ธนาคารขยายสินเชื่อลูกค้ารายใหญ่เกินเป้าหมายเติบโต 8% จากเป้าหมายเดิม 6% เนื่องจากลูกค้าที่วางแผนลงทุนก่อนน้ำท่วมได้กลับมาลงทุน ซึ่งเป็นแผนธุรกิจเดิมที่เตรียมไว้นานแล้ว
สำหรับสินเชื่อหมุนเวียนขณะนี้เพิ่มขึ้นไม่มาก เพราะราคาสินค้าเริ่มทรงตัว ไม่ได้ปรับขึ้นมากเหมือนช่วงก่อนหน้านี้ 
นายชาญศักดิ์ กล่าวว่า ปีหน้าคาดว่าสินเชื่อลูกค้ารายใหญ่จะเติบโต 56% เป็นผลจากการลงทุนโครงสร้างพื้นฐานขนาดใหญ่ทั้งสร้างรถไฟฟ้า ถนน รวมทั้งการลงทุนโครงข่าย 3จี
กรมศุลฯให้เอกชนใช้บริการเอสไอเอสฟรี
อย่างไรก็ดีสิ่งที่เป็นอุปสรรคต่อผู้ประกอบการขณะนี้ คือ เรื่องแรงงาน เพราะนอกจากจะขาดแคลนแรงงานทั่วไปแล้ว ไทยยังขาดแรงงานที่มีทักษะ และแรงงานที่มีความสามารถเฉพาะทาง ซึ่งต่อไปจะเป็นปัญหา
กรมศ
นางเบญจา หลุยเจริญ อธิบดีกรมศุลกากร กล่าวว่า กรมฯ จะเปิดให้เอกชนใช้บริการเอสไอเอส (SIS : Smart Intelligence System) ฟรี ถือเป็นบริการใหม่ล่าสุดของกรมศุลกากรที่จะช่วยเพิ่มประสิทธิภาพในการตรวจค้นข้อมูล และยังเป็นการอำนวยความสะดวกทางการค้า ส่งเสริมการลงทุน พร้อมเพิ่มประสิทธิภาพการดำเนินธุรกิจให้แก่ผู้ประกอบการระบบดังกล่าวจะทำให้เจ้าหน้าที่และผู้ประกอบการทำงานได้รวดเร็วและง่ายยิ่งขึ้น โดยไม่ต้องจัดส่งเอกสารกระดาษซ้ำทุกครั้ง ซึ่งจะสามารถช่วยลดต้นทุนและเวลาที่ใช้ในการประกอบธุรกิจ โดยจากการจัดอันดับความยากง่ายในการประกอบธุรกิจของธนาคารโลก ปี 2555 ไทยถูกจัดให้อยู่อันดับ 1 ใน 20 ประเทศที่ง่ายต่อการประกอบธุรกิจ และยังเป็นหนึ่งในประเทศที่มีกฎข้อบังคับที่เป็นมิตร และเอื้อต่อการประกอบธุรกิจ
ด้านนางเบญจา หลุยเจริญ กล่าวว่า ระบบเอสไอเอสเป็นบริการฟรีจากกรมศุลกากร ที่ต้องการพัฒนาระบบบันทึกเอกสารหรือข้อมูลที่ใช้ในกระบวนการทางศุลกากรให้อยู่ในรูปแบบข้อมูลอิเล็กทรอนิกส์ และเชื่อมโยงกับระบบผ่านพิธีการศุลกากรทางอิเล็กทรอนิกส์ ซึ่งประกอบด้วยระบบงาน 13 ระบบ โดยมีวัตถุประสงค์หลักคือเพื่อให้บริการกับผู้ประกอบการที่ต้องการจัดเก็บเอกสารอื่นๆ ที่ไม่ได้บันทีไว้ในระบบนำเข้าและส่งออก ไว้ในระบบงานอิเล็กทรอนิกส์ของกรมศุลกากร 
ทั้งนี้ระบบดังกล่าวทำให้ผู้ประกอบการใช้เอกสารและข้อมูลประกอบกใบขนสินค้าที่ผ่านพิธีการศุลกากรอิเล็กทรอนิกส์แบบไร้เอกสารสำหรับตรวจสอบกรณีเกิดข้อโต้แย้งสิทธิ์หรือข้อเท็จจริงเกี่ยวกับสินค้าที่นำเข้าหรือส่งออก นอกจากนี้เมื่อมีการส่งสินค้ากลับออกไปซ่อม หรือนำของที่ส่งออกไปกลับเข้ามา ก็สามารถตรวจสอบรายละเอียดของสินค้าดังกล่าวได้ว่าถูกต้องตรงกันกับของเดิมหรือไม่